CELEX: 32007R1469
Language: bg
Date: 2007-12-13 00:00:00
Title: Регламент (ЕО) № 1469/2007 на Комисията от 13 декември 2007 година за изменение на приложението към Регламент № 79/65/ЕИО на Съвета по отношение на списъка на районите

14.12.2007   
            
            
               BG
            
            
               Официален вестник на Европейския съюз
            
            
               L 329/5
            
         
      РЕГЛАМЕНТ (ЕО) № 1469/2007 НА КОМИСИЯТА
   
   от 13 декември 2007 година
   за изменение на приложението към Регламент № 79/65/ЕИО на Съвета по отношение на списъка на районите
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент № 79/65/ЕИО на Съвета от 15 юни 1965 г. относно създаване на система за събиране на счетоводна информация за доходите и икономическата дейност на земеделските стопанства в Европейската икономическа общност (1), и по специално член 2а от него,
   като взе предвид искането на Португалия,
   като има предвид, че:
   
               (1)
            
            
               По смисъла на член 2, буква г) от Регламент № 79/65/ЕИО в приложението към същия регламент е установен списък от райони.
            
         
               (2)
            
            
               Съгласно посоченото приложение Португалия се дели на пет района. За целите на Регламент № 79/65/ЕИО Португалия подаде искане да се намали броят на районите чрез сливане на районите Entre Douro e Minho e Beira Litoral и Trás-os-montes e Beira Interior в един район Norte e Centro.
            
         
               (3)
            
            
               Следователно Регламент № 79/65/ЕИО следва да бъде съответно изменен.
            
         
               (4)
            
            
               Мерките, предвидени в настоящия регламент, са в съответствие със становището на Комитета на Общността за Системата за земеделска счетоводна информация,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент № 79/65/ЕИО се изменя в съответствие с приложението към настоящия регламент.
   Член 2
   Настоящият регламент влиза в сила на седмия ден след публикуването му в Официален вестник на Европейския съюз.
   Той се прилага от счетоводната 2008 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 13 декември 2007 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ 109, 23.6.1965 г., стр. 1859/65. Регламент, последно изменен с Регламент (ЕО) № 1791/2006 (ОВ L 363, 20.12.2006 г., стр. 1).
   
      ПРИЛОЖЕНИЕ
      В приложението към Регламент № 79/65/ЕИО частта, отнасяща се до Португалия, се заменя със следното:
      
         „Португалия
         
                     1.
                  
                  
                     Norte e Centro,
                  
               
                     2.
                  
                  
                     Ribatejo-Oeste,
                  
               
                     3.
                  
                  
                     Alentego e Algarve,
                  
               
                     4.
                  
                  
                     Açores e Madeira.“